stanford-oval/wikipedia huggingface dataset:
Panhard Dyna X

Panhard Dyna X
Panhard Dyna X on vuosina 1948–1954 valmistettu etuvetoinen pikkuauto. Dyna X oli Panhardin ensimmäinen sodanjälkeinen henkilöautomalli, jota valmistettiin yhteensä noin 55 000 kappaletta. Auton suunnitteli J. A. Grégoire, joka oli etuvetotekniikan asiantuntija.
Suomessa oli vuoden 1955 lopussa noin 40 Dyna X -autoa noin sadan Panhardin autokannasta.
Dyna X:n moottori on kaksisylinterinen 745 cm³ bokserimoottori, teholtaan 23 kW eli 31 hevosvoimaa. Dyna X:stä on kaksi- ja nelioviset korimallit. Etuovet on saranoitu takaa, eli ne ovat niin sanottuja kaappariovia. Auton pituus oli korimallista riippuen 358–382 senttimetriä.
Aiheesta muualla

Kuvia tai muita tiedostoja aiheesta Panhard Dyna X Wikimedia Commonsissa
Painin maailmanmestaruuskilpailut 1904

Vuoden 1904 painin maailmanmestaruuskilpailut järjestettiin Wienissä 23. toukokuuta. Ne olivat ensimmäiset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin kahdessa painoluokassa: yli ja alle 75-kiloisissa. Kisoihin osallistui Böömistä, Itävallasta, Saksasta, Tanskasta ja Unkarista kaikkiaan 26 painijaa.
Mitalistit

| Painoluokka | Kultaa | Hopeaa | Pronssia |
| --- | --- | --- | --- |
| 75 kg  |  Severin Ahlqvist |  Hans Schneider |  Andreas Wolf |
| yli 75 kg  |  Rudolf Arnold |  Anton Schmitz |  Heinrich Wolfram  |
Tilastot maittain

| Maa | Kultaa | Hopeaa | Pronssia | 4>  sijoja | 5>  sijoja |
| --- | --- | --- | --- | --- | --- |
|  Itävalta | 1 | 1 | 2 | 2 | 1 |

|  Tanska | 1 | - | - | - | 1 |
|  Saksa | - | 1 | - | - | - |
Panhard 24

Panhard 24 on vuosina 1964–1967 valmistettu kaksiovinen etuvetoinen keskikokoinen auto. Panhard 24 oli Panhardin viimeinen henkilöautomalli, jonka jälkeen Panhard-tehdas on keskittynyt erityisesti sotilasajoneuvojen valmistukseen. Mallia valmistettiin kaikkiaan 28 651 yksilöä. Suomeen 24-mallia ei tuotu.
Panhard 24 CT
Louis Bionier muotoili Panhard 24:n ja se esiteltiin 23.6.1963. Ensimmäisenä mallivuonna 1964 24:stä oli kaksi mallia, 24 C ja 24 CT. Ne olivat nelipaikkaisia coupemalleja, joiden moottorin teho oli C:ssä 31 kW (DIN, 42 hv) ja CT:ssä 37 kW (DIN, 50 hv). Heikomman C-mallin valmistus loppui jo seuraavana vuonna. Tehokkaamman CT:n valmistus jatkui vuoteen 1967.
Vuonna 1965 esiteltiin pidemmän akselivälin kaksioviset mallit 24 B ja 24 BT. B:ssä oli 31 kilowatin ja BT:ssä 37 kilowatin moottori. Vuotta myöhemmin esiteltiin samalla akselivälillä varustettu 24 BA-malli (31 kW), mutta se jäi harvinaiseksi malliksi, vain 161 valmistettua yksilöä. Muiden mallien valmistusmäärät painottuivat selvästi tehokkaamman moottorin (37 kW) malleihin: CT 14 181 ja  BT 10 649 valmistettua yksilöä. 31 kW:n malleja valmistettiin varsin vähän: 24 C 1623 yksilöä ja 24 B 2037 valmistettua yksilöä.
Kaikissa 24-malleissa on ilmajäähdytteinen nelitahtinen 2-sylinterinen bokserimoottori, jonka iskutilavuus on vain 848 cm³. Teho on joko 31 kW, 5250 r/min tai 37 kW, 5750 r/min, DIN. Tehokkaammankin mallin moottori on melko pieni keskikokoiseen autoon.
Kaikissa Panhard 24-malleissa on täysin synkronoitu nelivaihteinen vaihteisto. 31 kW:n Panhard 24:n malleissa ovat rumpujarrut edessä ja takana, 37 kW:n CT ja BT-versioissa siirryttiin vuonna 1965 levyjarruihin edessä ja takana.
Panhard 24:n huippunopeus on joko 135 km/t (31 kW) tai 150 km/t (37 kW).
Panhard 24:n tuotanto päättyi 20.7.1967. Tekniikan Maailma 18/1964 esitteli lyhyesti Panhard 24 CT Coupe -mallia sivulla 53. Kokonaan Citroënin hallintaan  huhtikuussa 1965 päätynyt Panhard lopetti henkilöautojen valmistuksen 1967, mutta Panhard 24:n tekniikkaa otettiin käyttöön esimerkiksi 1971 esitellyssä Citroën GS-mallissa.
| Malli | Moottori | Moottori | Iskutilavuus | Teho | Vääntö | Mallivuodet |
| --- | --- | --- | --- | --- | --- | --- |
| 24 C | B2 |  | 848 cm³ | 31 kW (42 hv) @ 5250 r/min | ? Nm @ ? r/min | 1964–1965 |
| 24 CT | B2 |  | 848 cm³ | 37 kW (50 hv) @ 5750 r/min | ? Nm @ ? r/min | 1964–1967 |
| 24 B | B2 |  | 848 cm³ | 31 kW (42 hv) @ 5250 r/min | ? Nm @ ? r/min | 1965 |
| 24 BT | B2 |  | 848 cm³ | 37 kW (50 hv) @ 5750 r/min | ? Nm @ ? r/min | 1965 |
| 24 BA | B2 |  | 848 cm³ | 31 kW (42 hv) @ 5250 r/min | ? Nm @ ? r/min | 1966 |
Mitat

| Malli | C ja CT | B, BT ja BA |
| --- | --- | --- |
| Pituus | 4267 mm | 4490 mm |
Leveys: 1620 mm
Korkeus: 1220 mm
| Akseliväli | 2286 mm | 2550 mm |
Raideleveys (edessä / takana): 1295 mm / 1295 mm
Omapaino: 830–840 kg
Darrelle Revis

| Darrelle Revis |
| --- | --- |

Henkilötiedot
Syntynyt: 14. heinäkuuta 1985 Aliquippa, Pennsylvania
Kansalaisuus:   Yhdysvallat
Amerikkalaisen jalkapallon pelaaja
Lempinimi:  Revis Island
Pituus:  180 cm
Paino:  90 kg
Pelipaikka:  kulmapuolustaja
Pelinumero:  24
Pelaajaura
Seurat:  New York Jets Tampa Bay Buccaneers New England Patriots
NFL-varaus:  14. varaus, 2007 New York Jets
Pääsarjaura:  2007–2018
Hall of Fame:  2023
Darrelle Shavar Revis (s. 14. heinäkuuta 1985 Aliquippa, Pennsylvania) on yhdysvaltalainen ammattilaisuransa lopettenut amerikkalaisen jalkapallon pelaaja, pelipaikaltaan kulmapuolustaja. Hän  oli NFL:n varaustilaisuuden 14. varaus vuonna 2007. Revis muistetaan etenkin urastaan NFL-joukkue New York Jetsissä, jossa hän pelasi valtaosan 11 vuotta kestäneellä peliurallaan. Hänet valittiin urallaan seitsemän kertaa NFL:n tähdistöotteluun Pro Bowliin.
NFL-ura

New York Jets varasi Pittsburghin yliopistossa pelanneen Revisin vuoden 2007 NFL:n varaustilaisuudessa, ensimmäisellä kierroksella.
Huhtikuussa 2013 Revis siirtyi Tampa Bay Buccaneersiin, joka antoi Jetsille vaihdossa varausvuoron ensimmäiseltä ja neljänneltä kierrokselta. Revis teki Buccaneersin kanssa kuusivuotisen sopimuksen, mutta pelasi joukkueessa lopulta vain yhden kauden. Buccaneers purki hänen sopimuksensa maaliskuussa 2014 ja hän siirtyi vapaana pelaajana New England Patriotsiin. Patriotsissa Revis oli voittamassa helmikuussa 2015 Seattle Seahawksia vastaan pelattua Super Bowlia (Super Bowl XLIX).
Maaliskuussa 2015 Revis palasi viisivuotisella sopimuksella New York Jetsiin. Hän ilmoitti lopettavansa uransa heinäkuussa 2018.
Revisistä oli yksi parhaista oman pelipaikkansa pelaajista ja tuli valituksi tähdistöotteluun Pro Bowliin seitsemällä kaudella. Tulokaskautensa jälkeen hänet valittiin Pro Bowliin neljällä kaudella peräkkäin. Putki katkesi kaudella 2012, jolloin syyskuussa tullut polvivamma päätti hänen kautensa vain kahden ottelun jälkeen. Revisin vartioima alue kentällä tunnettiin lempinimellä Revis Island. Monet pelinrakentajat yrittivät välttää heittämistä tuolle alueelle, mikä osaltaan heikensi Revisin tilastoja, erityisesti katkaistujen heittojen osalta.
Painin maailmanmestaruuskilpailut 1909

Vuoden 1909 painin maailmanmestaruuskilpailut järjestettiin Wienissä. Ne olivat järjestyksessään viidennet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin kahdessa painoluokassa: yli ja alle 75-kiloisissa.
Mitalistit

| Painoluokka | Kultaa | Hopeaa | Pronssia |
| --- | --- | --- | --- |
| 75 kg |  Alois Toduschek |  Robert Dirry |  Andreas Mrosek |
| yli 75 kg |  Anton Schmitz |  Hans Heinrich Egeberg |  Josef Bechyne  |
Tilastot maittain

| Maa | Kultaa | Hopeaa | Pronssia | 4>  sijoja | 5>  sijoja | 6>  sijoja |
| --- | --- | --- | --- | --- | --- | --- |
|  Itävalta | 2 | 1 | 1 | 2 | 2 | 3 |
|  Tanska | - | 1 | - | - | - | - |
|  Böömi | - | - | 1 | - | - | - |
Paraneoplastiset oireyhtymät

Paraneoplastiset oireyhtymät ovat häiriöitä, joita esiintyy joskus syöpäsairauksien epäsuorasti aiheuttamina. Ne voivat kehittyä immuunijärjestelmän toimiessa kasvaimen tuhoamiseksi, jolloin autoimmuunireaktio samalla vahingoittaa tervettä kudosta. Joskus paraneoplastinen oireyhtymä johtuu kasvaimen erittämästä hormonista tai proteiinista.
Paraneoplastisen oireyhtymän riski on suurin keski-ikäisillä ja sitä vanhemmilla aikuisilla. Erityisesti keuhko-, munasarja-, rinta- ja imusolmukesyöpiin liittyy taipumus paraneoplastisen oireyhtymän kehittymiseen. Keuhkosyövistä tämä taipumus kuuluu etenkin pienisoluisiin tauteihin. Muita usein paraneoplastisen oireyhtymän taustalla olevia sairauksia ovat maha-, haima-, eturauhas-, munuais- ja kivessyövät sekä leukemiat. Kuitenkin paraneoplastinen oireyhtymä voi johtua mistä tahansa syöpätaudista. 60 %:ssa tapauksista paraneoplastisen oireyhtymän oireet ilmenevät ennen syövän toteamista. Syöpäpotilaista kaikkiaan noin 8–20 %:lle kehittyy paraneoplastinen oireyhtymä.
Oireet

Paraneoplastisen oireyhtymän oireet riippuvat siitä, mihin elinjärjestelmiin oireyhtymä vaikuttaa. Yleisiä oireita ovat kuume, ruokahaluttomuus, tahaton laihtuminen ja yöhikoilu.
Oireyhtymästä riippuen oireisiin voivat kuulua esimerkiksi kävely- tai nielemisvaikeudet, lihasjänteyden aleneminen, hienomotoriikan heikkeneminen, puhehäiriö, muistinmenetys, näköhäiriöt (kuten diplopia), unihäiriöt, dementian kaltaiset oireet, kouristelu, raajojen tunnottomuus ja huimaus. Oireet voivat alkaa päivien tai viikkojen mittaan. Endokriiniseen järjestelmään vaikuttavassa oireyhtymässä voi ilmetä väsymystä, verenpaineen kohoamista, lihasheikkoutta, pahoinvointia ja oksentelua. Jos paraneoplastinen oireyhtymä vaikuttaa niveliin, luihin, lihaksiin ja sidekudokseen, voi oireina olla artriittia, kipua, turvotusta ja jäykkyyttä. Joskus paraneoplastinen oireyhtymä aiheuttaa iho-oireita, kuten kutinaa, punoitusta, ihon paksuuntumista ja hyvänlaatuisia ihokasvaimia. Paraneoplastinen oireyhtymä saattaa vaikuttaa myös esimerkiksi munuaisiin.
Oireyhtymätyyppejä

Paraneoplastisina oireyhtyminä voi ilmetä monenlaisia häiriöitä:
Keskushermosto: pikkuaivojen rappeuma, dysautonomia, enkefaliitti, enkefalomyeliitti, Lambert–Eatonin myasteeninen oireyhtymä, myasthenia gravis, myelopatia, neuromyotonia, opsoklonus-myoklonusoireyhtymä, neuropatia, jäykkyysoireyhtymä
Endokriininen järjestelmä: Cushingin oireyhtymä, hyperkalsemia, antidiureettisen hormonin epäasianmukaisen erityksen oireyhtymä (SIADH)
Luusto, lihakset ja nivelet: eosinofiilinen faskiitti, erytromelalgia, hypertrofinen osteoartropatia, palmaarinen faskiitti, paraneoplastinen polyartriitti
Veri: paraneoplastinen erytrosytoosi, paraneoplastinen trombosytoosi
Iho: acanthosis nigricans, dermatomyosiitti, leukosytoklastinen vaskuliitti, paraneoplastinen pemfigus, Sweetin oireyhtymä (kuumeinen neutrofiilinen dermatoosi)
Munuainen: paraneoplastinen glomerulonefriitti
Diagnostiikka, hoito ja ennuste

Paraneoplastisen oireyhtymän diagnostiikan keinoja ovat neurologisen tilan arvio, kuvantamismenetelmät, verikokeet ja aivo-selkäydinnestenäyte. Hoidossa voidaan käyttää kortikosteroideja, immunosuppressiivisia lääkkeitä ja suonensisäistä immunoglobuliinia. Plasmafereesi voi lievittää oireita niissä paraneoplastisissa oireyhtymissä, jotka koskevat ääreishermostoa. Myös puhe- ja fysioterapia saattavat olla tarpeen.
Joskus paraneoplastiset oireyhtymät aiheuttavat vain lieviä ja tilapäisiä ongelmia, mutta joskus oireet ovat vakavia ja pitkäaikaista hoitoa. Pahimmillaan komplikaatiot ovat hoitamattomina hengenvaarallisia. Ennusteeseen vaikuttaa kuitenkin eniten taustalla oleva syöpätyyppi.
NukeZone

NukeZone on selaimella pelattava reaaliaikainen strategiapeli. Peli aloitti toimintansa vuonna 2001. Peliin on rekisteröitynyt 35 000 pelaajaa. Yhtäjaksoisesti selaimella pelaa keskimäärin noin 800 henkilöä.
Pelin aloittaminen

Jotta pääsee pelaamaan NukeZonea, täytyy ensiksi rekisteröityä, eli luoda käyttäjätunnus peliin. Rekisteröityminen on ilmaista. Tunnuksen luotuaan voit kirjautua itse peliin. Kun kirjautuu sisään, saa valita (joko ensimmäisellä tai toisella kirjautumiskerralla) ”pelibonuksen” josta on paljon hyötyä etenkin pelin alussa. Bonuksia on useita, mutta yksi suosituimmista on rahabonus, jonka avulla saa pelin alussa reilusti enemmän rahaa käyttöön, kuin normaalisti. Bonuksen valittuaan voi alkaa rakentaa armeijaa sekä kasvattamaan maanperää rakentamalla erilaisia rakennuksia ym.
Armeija

Jotta pystyy rakentamaan esimerkiksi panssarivaunuja, kouluttamaan sotilaita tai hankkimaan ilma-aluksia, tulee rakentaa erilaisia rakennuksia. Aina kun rakentaa, ”networth ” kasvaa. Ylivoimaisesti hyödyllisin ja suosituin ase on ydinpommi, joka aiheuttaa osuessaan suurta tuhoa hyökkäyksen kohteelle.[lähde? ]
Networth

Pelin päätarkoitus on hankkia erilaisia mitaleita. Networth ei oikeastaan liity peliin muuten kuin sillä tavalla, että siitäkin on mahdollisuus saada mitali, yksin tai klaanin kanssa. Aina kun rakentaa uusia rakennuksia, kouluttaa yksiköitä ynnä muuta, networth kasvaa. Networth kertoo siis, miten suuri esimerkiksi armeija on.
Klaani

Klaani on myös erittäin tärkeässä roolissa pelissä. Jokainen pelaaja voi itse tehdä oman klaaninsa, ja esimerkiksi pyytää siihen ystäviään. Samassa klaanissa olevat pelaajat eivät voi hyökätä toistensa kimppuun. Jokaisella klaanilla on johtaja jolla on merkittävästi enemmän määräysvaltaa kuin normaaleilla jäsenillä. Klaaneilla on myös pisteet, joita saa ”sotimalla” toisia klaaneja vastaan. Pisteitä saa vain, jos jompikumpi klaaneista on kirjaimellisesti julistanut sodan. Klaani on yleensä myös merkittävässä roolissa mitaleita hankkiessa.
Round (Kierros)

NukeZonessa vaihtuu yksijaksoisesti myös Round, eli puhekielellä ”kierros”. Kierros tarkoittaa pelijaksoa, joka kestää muutaman kuukauden ennen kuin se vaihtuu. Kun uusi kierros vaihtuu, alkaa peli ikään kuin alusta; pelaajien networth tippuu nollaan. Muuttumattomia tekijöitä on klaani, historia sekä kunniamitalit ym.
Aiheesta muualla

Pelin kotisivut
Dope Space Nine

| Dope Space Nine m-flo |
| --- | --- | --- |

Remix-albumin tiedot
 Julkaistu: 2. marraskuuta 2005
 Formaatti: CD
 Tyylilaji: j-pop, hip hop, R&B ym.
 Levy-yhtiö: Avex Trax (Rhythm Zone)
m-flon muut julkaisut
| Beat Space Nine 2005 | Dope Space Nine 2005 | Cosmicolor 2007 |
Dope Space Nine on japanilaisen hip hop -yhtyeen m-flon neljäs remix-albumi. Se sisältää uudelleenmiksauksia yhtyeen neljänneltä studioalbumilta Beat Space Nine, joka ilmestyi muutamaa kuukautta aiemmin. Albumi julkaistiin 2. marraskuuta 2005.
Albumilla vierailee useita japanilaisia ja ulkomaisia remiks-artisteja, kuten Kreva, Clazziquai Project, Shin’ichi Osawa, DJ Marky, Crazy Ken Band ja niin edelleen. Pelkkien remiksien sijaan albumilla on myös kokonaan uudelleen tuotettuja kappaleita uusine rap- ja lauluosuuksineen. m-flon aiemmista albumeista poiketen Dope Space Ninella ei ole lainkaan välisoittoja.
Kappaleet

One Day – 5.02  [Kreva Remix, tekijä Kreva]
So Exclusive – 4.26  [Clazziquai Project Remix, tekijä Clazziquai Project]
Dopeman – 5.48  [Maboroshi Remix, tekijä Maboroshi]
Float'n Flow – 5.57  [Sao Paulo Tornado Remix, tekijä DJ Marky]
Tripod Baby – 6.04  [Shinichi Osawa Remix, tekijä Shin’ichi Osawa]
The Other Side of Love – 6.09  [Cubismo Grafico Mix, tekijä Cubismo Grafico]
Loop in My Heart – 4.54  [Home Grown Remix, tekijä Home Grown]
To Your Beat – 5.11  [Gagle Re-Treatment Remix, tekijä DJ Mitsu the Beats (Gagle / Jazzy Sport)]
Let Go – 6.29  [Reggae Disco Rockers Remix, tekijä Reggae Disco Rockers]
Taste Your Stuff – 3.28  [Happy Drive, tekijä Kevin Blechdom]
Cozmo-Naughty – 4.44  [Sugiurumn House Mission Mix, tekijä Sugiurumn]
I'M DA 1 – 6.13  [Tongarinipopo no kimchi joseyo mix, tekijä Togarinipopo]
A.D.D.P. – 6.29  [Magdarise Remix, tekijä Magdarise (Maar + Masaki Tokunaga)]
Hey! – 5.29  [Souvenir of Little Green Men, tekijä CKB-Annex]
Lähde:
Darren Anderton
Aiheesta muualla

Darren Andertonin profiili Soccerbase.comissa (Arkistoitu – Internet Archive) (englanniksi)
Englannin joukkue – Jalkapallon EM-kilpailut 1996
1 Seaman |
2 G. Neville |
3 Pearce |
4 Ince |
5 Adams |
6 Southgate |
7 Platt |
8 Gascoigne |
9 Shearer |
10 Sheringham |
11 Anderton |
12 Howey |
13 Flowers |
14 Barmby |
15 Redknapp |
16 Campbell |
17 McManaman |
18 Ferdinand |
19 P. Neville |
20 Stone |
21 Fowler |
22 Walker |
Valmentaja Venables
Englannin joukkue – Jalkapallon MM-kilpailut 1998
1 Seaman |
2 Campbell |
3 Le Saux |
4 Ince |
5 Adams |
6 Southgate |
7 Beckham |
8 Batty |
9 Shearer |
10 Sheringham |
11 McManaman |
12 Neville |
13 Martyn |
14 Anderton |
15 Merson |
16 Scholes |
17 Lee |
18 Keown |
19 L. Ferdinand |
20 Owen |
21 R. Ferdinand |
22 Flowers |
Valmentaja Hoddle
Painin maailmanmestaruuskilpailut

Painin maailmanmestaruuskilpailut järjestetään joka vuosi syyskuussa tai lokakuussa lukuun ottamatta joka neljättä vuotta, jolloin järjestetään kesäolympialaiset. Kilpailut järjestää kansainvälinen painiliitto UWW. Nykyään kaikkien kolmen painimuodon, kreikkalais-roomalaisen painin, vapaapainin ja naisten painin kilpailut käydään samoissa kisoissa.
Ensimmäiset viralliset maailmanmestaruuskilpailut järjestettiin jo vuonna 1904 Wienissä, mutta vuosina 1923–1949 kisoja ei järjestetty. Alkuvuosina järjestettiin myös useita epävirallisia MM-kilpailuja. Aina 1950-luvulle asti kilpailtiin vain kreikkalais-roomalaisessa painissa. Sittemmin ryhdyttiin järjestämään vapaapainijoille omia MM-kilpailuja, välillä yhdessä kreikkalais-roomalaisten kanssa, välillä erikseen. Samoin oli asian laita naispainin kanssa.
Maailmanmestaruuskilpailut

Epäviralliset maailmanmestaruuskilpailut kursiivilla.
| 0 | 1 | 2 |
| --- | --- | --- |
|   1904 Wien (kr)   1905 Berliini (kr)   1905 Duisburg   1907 Frankfurt (kr)   1908 Wien (kr)   1909 Wien (kr)   1910 Düsseldorf (kr)   1910 Wien   1911 Helsinki (kr)   1911 Wien   1911 Dresden   1911 Berliini   1911 Stuttgart   1913 Breslau (kr)   1920 Wien (kr)   1921 Helsinki (kr)   1922 Tukholma (kr)   1950 Tukholma (kr)   1951 Helsinki (v)   1953 Napoli (kr)   1954 Tokio (v)   1955 Karlsruhe (kr)   1957 Istanbul (v)   1958 Budapest (kr)   1959 Teheran (v)   1961 Jokohama (kr, v)   1962 Toledo (kr, v)   1963 Helsingborg (kr)   1963 Sofia (v)   1965 Tampere (kr)   1965 Manchester (v)   1966 Toledo (kr, v)   1967 Bukarest (kr)   1967 New Delhi (v)   1969 Mar del Plata  |   1970 Edmonton (kr, v)   1971 Sofia (kr, v)   1973 Teheran (kr, v)   1974 Katowice (kr)   1974 Istanbul (v)   1975 Minsk (kr, v)   1977 Göteborg (kr)   1977 Lausanne (v)   1978 Mexico City (kr, v)   1979 San Diego (kr, v)   1981 Oslo (kr)   1981 Skopje (v)   1982 Katowice (kr)   1982 Edmonton (v)   1983 Kiova (kr, v)   1985 Kolbotn (kr)   1985 Budapest (v)   1986 Budapest (kr, v)   1987 Clermont-Ferrand (kr, v)   1989 Martigny (kr, v)   1990 Ostia (kr)   1990 Tokio (v)   1990 Luulaja (n)   1991 Varna (kr, v)   1991 Tokio (n)   1993 Tukholma (kr)   1993 Toronto (v)   1993 Stavern (n)   1994 Tampere (kr)   1994 Istanbul (v)   1994 Sofia (n)   1995 Praha (kr)   1995 Atlanta (v)   1995 Moskova (n)   1996 Sofia (n)  |   1997 Wrocław (kr)   1997 Krasnojarsk (v)   1997 Clermont-Ferrand (n)   1998 Gävle (kr)   1998 Teheran (v)   1998 Poznan (n)   1999 Pireus (kr)   1999 Ankara (v)   1999 Boden, Hildursborg (n)   2000 Sofia (n)   2001 Patras (kr)   2001 Sofia (v, n)   2002 Moskova (kr)   2002 Teheran (v)   2002 Khalkis (n)   2003 Créteil (kr)   2003 New York (v, n)   2005 Budapest (kr, vp, n)   2006 Guangzhou (kr, vp, n)   2007 Baku (kr, vp, n)   2008 Tokio (n)   2009 Herning (kr, vp, n)   2010 Moskova (kr, vp, n)   2011 Istanbul (kr, vp, n)   2012 Strathcona County (n)   2013 Budapest (kr, vp, n)   2014 Taškent (kr, vp, n)   2015 Las Vegas (kr, vp, n)   2016 Budapest (ei-olympialuokat)   2017 Pariisi (kr, vp, n)   2018 Budapest (kr, vp, n)   2019 Nur-Sultan (kr, vp, n)   2021 Oslo (kr, vp, n)   2022 Belgrad (kr, vp, n)  |
Aiheesta muualla

YLE Elävä arkisto: Suomalaisia painin maailmanmestareita[vanhentunut linkki]
Painin maailmanmestaruuskilpailut 1910

Vuoden 1910 painin maailmanmestaruuskilpailut järjestettiin Düsseldorfissa. Ne olivat järjestyksessään kuudennet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin neljässä painoluokassa.
Mitalistit

| Painoluokka | Kultaa | Hopeaa | Pronssia |
| --- | --- | --- | --- |
| 60 kg |  Karl Wernicke |  Uwe Fricker |  Jürgen Christian |
| 70 kg |  Fritz Altroggen |  H. Bauer |  J. Gelot |
| 85 kg |  Herman Buchholz |  Fritz Kärcher |  Harald Christensen |
| yli 85 kg |  Gustav Sperling |  Otto Büren |  Søren Marinus Jensen  |
Tilastot maittain

| Maa | Kultaa | Hopeaa | Pronssia | 4>  sijoja | 5>  sijoja | 6>  sijoja |
| --- | --- | --- | --- | --- | --- | --- |
|  Saksa | 4 | 4 | 1 | 3 | 4 | 3 |

|  Tanska | - | - | 2 | - | - | - |
|  Alankomaat | - | - | 1 | 1 | - | 1 |
Painin maailmanmestaruuskilpailut 1908

Vuoden 1908 painin maailmanmestaruuskilpailut järjestettiin Wienissä. Ne olivat järjestyksessään neljännet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin kahdessa painoluokassa: yli ja alle 75-kiloisissa.
Mitalistit

| Painoluokka | Kultaa | Hopeaa | Pronssia |
| --- | --- | --- | --- |
| 75 kg |  Robert Dirry |  Alois Toduschek |  Harald Christensen |
| yli 75 kg |  Hans Heinrich Egeberg |  Josef Rossum |  Josef Panzer  |
Tilastot maittain

| Maa | Kultaa | Hopeaa | Pronssia | 4>  sijoja | 5>  sijoja | 6>  sijoja |
| --- | --- | --- | --- | --- | --- | --- |
|  Itävalta | 1 | 2 | 1 | 1 | 1 | 1 |
|  Tanska | 1 | - | 1 | - | - | - |
|  Unkari | - | - | - | 1 | - | 1 |
|  Ruotsi | - | - | - | - | 1 | - |
Dexter Fowler

| Dexter Fowler |
| --- | --- |
 Fowler vuonna 2014
Henkilötiedot
Koko nimi:  William Dexter Fowler
Syntynyt: 22. maaliskuuta 1986 (ikä 38) Atlanta, Georgia
Kansalaisuus:   Yhdysvallat
Baseballpelaaja
Pelipaikka:  Keskikoppari
Pituus:  193 cm
Paino:  86 kg
Lyöntipuoli:  molemmat
Heittokäsi:  oikea
Nyk. joukkue:  Houston Astros
Sarja:  MLB
MLB-varaus:  410. varaus, 2004 Colorado Rockies
Pelaajaura
Seurajoukkueet
2008–2013 2014–:  Colorado Rockies Houston Astros
| Mitalit> Maa:   Yhdysvallat.Miesten baseball. Olympialaiset  | Mitalit> Maa:   Yhdysvallat.Miesten baseball. Olympialaiset  | Mitalit> Maa:   Yhdysvallat.Miesten baseball. Olympialaiset  | Maa:   Yhdysvallat> Miesten baseball. |
| --- | --- | --- | --- |
|  Pronssia | Peking 2008 | Baseball |  |
William Dexter Fowler (s. 22. maaliskuuta 1986 Atlanta, Georgia) on yhdysvaltalainen baseballpelaaja, joka pelaa MLB-liigan Houston Astrosissa. Hänen pelipaikkansa on keskikoppari.
Vuosina 2008–2013 Fowler pelasi Colorado Rockiesin joukkueessa. Ennen MLB-debyyttiään hän oli jo ehtinyt voittaa olympiapronssia vuoden 2008 olympiakisoissa Pekingissä.
Paavo Tynell

| Paavo Tynell |
| --- | --- |

Henkilötiedot
Syntynyt: 25. tammikuuta 1890 Helsinki
Kuollut: 13. syyskuuta 1973 (83 vuotta) Tuusula
Ammatti:  muotoilija
Puoliso:  Helena Tynell (1947–)
Muut tiedot
 Nimikirjoitus
Paavo Viljo Tynell (25. tammikuuta 1890 Helsinki – 13. syyskuuta 1973 Tuusula) oli suomalainen muotoilija. Tynell oli mukana perustamassa taidetakomo Oy Taito Ab:tä. Hän johti yhtiötä ja toimi sen pääsuunnittelijana vuoteen 1954 asti. Tynellin tunnetuimpia töitä ovat Helsingin Lasipalatsin valaistuksen suunnittelu ja YK:n pääsihteerin työhuoneen valaistuksen toteutus. Tynell oli 1930-luvulta aina 1950-luvulle saakka käytetyimpiä julkisten tilojen valaisinmuotoilijoita. Arkkitehdeista muun muassa Alvar Aalto teki yhteistyötä Tynellin kanssa sisustusten ja valaistuksen suunnittelussa. Paavo Tynellin puoliso oli lasimuotoilija Helena Tynell (o.s. Turpeinen) vuodesta 1947.